יוסי פלד

יוסי פלד (נולד ב-18 בינואר 1941) הוא פוליטיקאי ואיש צבא ישראלי. כיהן בעבר כשר בממשלת ישראל, וכחבר הכנסת מטעם מפלגת הליכוד. בתפקידו האחרון בצה"ל שימש כאלוף פיקוד הצפון בשנים 1986–1991. נולד באנטוורפן שבבלגיה בשם יוסף (ג'פקה) מנדלביץ' לשיינע ויענקל מנדלביץ'. בזמן מלחמת העולם השנייה נמסר עם שתי אחיותיו למשפחה נוצרית מאמצת. המשפחה גידלה אותם כקתולים ופלד למד להתפלל בפלמית ובימי ראשון היה מבקר בכנסייה. אביו נספה באושוויץ. אמו שרדה את השואה ולאחר המלחמה חזרה אל המשפחה הנוצרית באנטוורפן, כדי לקחת את ילדיה, אולם כעבור זמן קצר נוכחה לדעת שאין ביכולתה לטפל בו וכשהיה בן שש מסרה אותו לבית יתומים יהודי. כעבור שנה הועברו הילדים לצרפת, בדרך לארץ ישראל. הם עלו בעזרת הבריגדה היהודית, ללא אמם. דודם חיכה להם בנמל חיפה ולקח אותם להתיישב בקיבוץ נגבה ב-1949. פלד התגייס לצה"ל בשנת 1959. הוא שובץ בחרמ"ש ועבר הכשרה כלוחם, כמפקד כיתה וקורס קצינים. לאחר מכן שימש כמפקד מחלקת חרמ"ש וקמב"ץ בגדוד 9. במלחמת ששת הימים היה פלד מפקד פלוגת חרמ"ש בגדוד 9 של חטיבה 7 באוגדת הפלדה המשוריינת של האלוף ישראל טל. לאחר מכן עבר למסלול פיקודי על יחידות טנקים בחיל השריון. במלחמת ההתשה היה מפקד גדוד השריון 195 (גדוד אדם) בתעלת סואץ. ב-1971 מונה לסגן מפקד חטיבה 188. במלחמת יום הכיפורים היה מפקד חטיבת שריון במילואים (חטיבה 205, "אגרוף הברזל") במסגרת אוגדה 146 של מוסה פלד. במהלך הלחימה נעה החטיבה על זחלים מאזור ירושלים ועד לרמת הגולן, שם השתתפה בקרבות קשים בדרום הרמה ובמרכזה. לאחר המלחמה מונה למפקד חטיבה 460 עוצבת בני אור. בשנים 1977–1978 פיקד על מתקן האימונים בצאלים. בנובמבר 1978 מונה למפקד אוגדה 252 בסיני ושירת בתפקיד עד 1980. לאחר שובו מלימודים באנגליה, מונה בתחילת 1982 לסגן מפקד המכללה לביטחון לאומי. במלחמת לבנון הראשונה נלחם בראש כוח מאולתר ("כוח יוסי"), שהורכב מגדוד שריון סדיר, גדוד צנחנים במילואים ויחידת המילואים של סיירת מטכ"ל. הכוח בפיקודו כבש את הכפר משע'רה ונלחם ממזרח לאגם קרעון. במהלך הקרבות נוספו לכוח יחידות נוספות שכללו כוח נ"ט חטיבתי ואת חטיבת השריון "אגרוף הברזל" ופעל נגד ריכוזי כוחות הצבא הסורי. בשנים 1983 עד 1986 כיהן כראש מחלקת ההדרכה באגף המטה הכללי בצה"ל. בתפקידו הבא שימש פלד אלוף פיקוד הצפון מיוני 1986 ועד אפריל 1991. במהלך תקופה זו שם דגש על הקשר של הצבא עם יישובי הצפון ואף הורה לכל מפקדי היחידות בפיקוד לתלות שלט בלשכותיהם בנוסח: "המטרה: הגנה על ישובי הצפון". כאלוף פיקוד הצפון בחן פלד מחדש את האופן בו לחמו כוחות צה"ל בדרום לבנון, ונקט בקו התקפי ויוזם כנגד ארגוני המחבלים בדרום לבנון. בין היתר קבע פלד בשנתו הראשונה בפיקוד את נוהל חניבעל. בין הבולטות בפעולות שיזם כנגד ארגון החזבאללה ניתן למנות את מבצע חוק וסדר. ב־2 - 4 במאי 1988 במסגרת "מבצע חוק וסדר" פשטו כוחות צה"ל ובהם צנחנים ושריון, תחת פיקודו של אל"ם שאול מופז על בסיס מחבלי החזבאללה בעיירה מיידון שבדרום לבנון. 3 חיילי צה"ל נהרגו בפשיטה ונפצעו שבעה עשר חיילים נוספים. הפעולה הייתה הגדולה בהיקפה במבצעי צה"ל בלבנון מאז "מבצע שלום הגליל". כ-50 מחבלי חזבאללה נהרגו בקרב. פעולה מוצלחת נוספת הייתה מבצע שומרי יער, פשיטה של סיירת צנחנים בעומק לבנון. לאור הצלחות פיקוד הצפון בלחימה בלבנון מתח פלד ביקורת על אופן הכנת מבצע כחול וחום, משום שחשב שהפיקוד צריך להיות נתון בידי פיקוד הצפון, המכיר היטב את זירת הפעולה. בעקבות ליל הגלשונים נפגש עם שר הביטחון יצחק רבין ואמר לו כי הוא מוכן לעזוב את תפקידו לאלתר כדי להרגיע את הסערה הציבורית. רבין סירב והורה לו להמשיך בתפקידו. לאחר פרישתו מהצבא שימש במגוון תפקידים: יו"ר ליש שירותי דרך (בה החזיק גם 20% מהמניות), יו"ר חברת ל.מ. שירותי כח אדם, יו"ר המפעלים הפטרוכימיים ויו"ר אגודת הידידים של האוניברסיטה הפתוחה. היה דירקטור במספר חברות ובהן מבני תעשייה ותדיראן מוצרי צריכה. יועץ לממשלות הודו וטורקיה בנושאי לוחמה בטרור. שימש במספר תפקידים ממלכתיים: בשנת 1993 עמד בראש הרשות השנייה לטלוויזיה ולרדיו שבחרה את הזכיינים שיפעילו את ערוץ 2. ב-1996 עמד בראש ועדה שנועדה לתכנן ולהציע מדיניות בתחום התקשורת. בשנת 1997 מונה לעמוד בראשות העמותה הממשלתית לתכנון חגיגות שנת ה-50 למדינת ישראל, אך התפטר מתפקידו עקב חילוקי דעות עם השר הממונה משה קצב. לאחר חטיפת החיילים בהר דב באוקטובר 2000, מינה ראש הממשלה ושר הביטחון אהוד ברק את פלד לעמוד בראש ועדה שחקרה את תפקוד כוחות צה"ל לפני, במהלך ואחרי החטיפה. הוועדה מצאה ליקויים חמורים בתפקוד הכוחות. בשנים 2002–2004 שימש כיו"ר ועדת היגוי לטיפול ביוצאי צד"ל. בשנת 2006 עמד בראש ועדה שחקרה את תאונת הרכבת בבית יהושע. בשנת 1996 הצטרף למפלגת הליכוד ותמך בבנימין נתניהו לראשות הממשלה. שנה לאחר מכן, שלח מכתב לנתניהו בו הביע את אכזבתו מתפקודו. לקראת הבחירות לכנסת החמש עשרה ולראשות הממשלה בשנת 1999, הופיע פלד באירוע של רשימת "ישראל אחת" בראשות יריבו של נתניהו, אהוד ברק, והביע תמיכה בבחירת ברק לראשות הממשלה ואכזבה מנתניהו. באוקטובר 2006, שב פלד וחיזק את תמיכתו בנתניהו. פלד תמך בתוכנית ההתנתקות למרות שהוא העריך שהיא לא תביא להפסקת הלחימה נגד ישראל, אלא רק תקטין את החיכוך עם הערבים. ביחד עם כרמי גילון הוא נפגש עם הרב עובדיה יוסף לנסות לשכנע אותו לתמוך בהתנתקות. בפריימריז שנערכו בליכוד ב-9 בדצמבר 2008 לקראת הבחירות לכנסת השמונה עשרה, הוצב פלד במקום ה-15 ברשימה, והתחיל לכהן כחבר הכנסת לאחר הבחירות. לאחר הקמת הממשלה ה-32 מונה פלד לתפקיד שר בלי תיק. לבקשתו, כיהן כשר המרכז את תחום פעילות ניצולי השואה, והיה האחראי על הטיפול באנשי צד"ל שנקלטו בארץ. ב-16 בספטמבר 2012 התפטר פלד מהכנסת, ומאוחר יותר פרש גם מתפקידו בממשלה. בשנים 2012–2016 שימש יושב ראש חברת קו צינור אילת אשקלון. במקביל שימש גם כיושב ראש חברת הבת דוראד. בנוסף שימש בשנים 2012–2021 דירקטור בחברת הנדל"ן "נתנאל גרופ". החל משנת 2017 מונה יוסי פלד למנכ"ל המועצה הציבורית של עמותת "פתחון לב". לאחר מתקפת הפתע על ישראל אמר שצריך ליישר את עזה. לגבי הצפון אמר שאין לישראל ברירה אלא לדאוג לקיום החלטה 1701 של מועצת הביטחון של האו"ם על פיה חזבאללה אינו נמצא מדרום לליטני. פלד הוא בעל תואר ראשון בהיסטוריה כללית מטעם אוניברסיטת תל אביב. פלד גרוש 3 פעמים (היה נשוי לרותי כ-20 שנה) ואב לשניים. היה בן זוגה של הזמרת אביבה אבידן. מתגורר בתל אביב. בספטמבר 2014 אושפז לאחר שעבר התקף לב. יוסי פלד, "איש צבא" (כתבה: רונית ורדי), תל אביב: "ספרית מעריב", תשנ"ג-1993 (הספר בקטלוג ULI). אלישיב שמשי, אליהם נשואות העיניים - על מפקדי חטיבות בשדה הקרב, הוצאת משרד הביטחון, 2006. (הספר בקטלוג ULI) מיקוד לעסק - יוסי פלד יוסי פלד, באתר הכנסת יוסי פלד, באתר כנסת פתוחה אתר על יוסי פלד יוסי פלד, באתר "50 שנה למלחמת יום הכיפורים" של ארכיון צה"ל ומערכת הביטחון שמעון כהן, סע עד שתפגוש סורים, באתר ערוץ 7, 4 בספטמבר 2003 ארי שביט, תתכוננו לצונאמי מוסלמי, באתר הארץ, 19 באוקטובר 2006 יוסי מלמן, הפגישה התמוהה בלשכת השר בלי תיק, יוסי פלד, באתר הארץ, 16 ביולי 2009 אנשים, ‏"כל החיים שלי הם נטישה אחת גדולה", באתר ‏מאקו‏, 18 בדצמבר 2015 יעקב בר-און, ‏"העולם נפל לי על הראש": יוסי פלד חוזר לסיפור ההצלה הבלתי ייאמן שלו בשואה, באתר מעריב אונליין, 4 במאי 2016 יוסי פלד מח"ט 205 בקשר (רשת "יואב") עם מפקד האוגדה מוסה פלד, במהלך הקרבות במלחמת יום הכיפורים בחזית הסורית, סרט בערוץ YouTube של ארכיון צה"ל ומערכת הביטחון עמנואל רוזן, גם יוסי רוצה, מעריב, ‏ 15 בדצמבר 1989. רונית ורדי, יוסי פלד עוזב, מעריב, ‏ 29 במרץ 1991. אורי מילשטיין, ‏"התבוסה ביום כיפור הייתה מדינית": גיבור המלחמות מדבר על הכל, באתר מעריב אונליין, 15 בפברואר 2020. ליאת רגב משוחחת עם יוסי פלד בתוכנית "70 פנים", בערוץ YouTube של כאן 11, 2018 מכתביו פלד מספר על השואה, סרטון באתר יוטיוב תמונה על הקיר, nrg, ‏ 09.05.2011. זיכרונות ולקחים ממלחמת שלום הגליל, מערכות 413, יולי 2007, עמ' 52–53. "הבנתי שזו מלחמה על הבית", באתר ישראל היום, 7 באוקטובר 2011. טלאי שחור, באתר וואלה, 1 בינואר 2012. יוסי פלד, באתר בית לוחמי הגיטאות. תום שגב, המיליון השביעי: הישראלים והשואה, עמ' 465. עדות אל"ם יוסף פלד - מפקד חטיבה 205, חטיבת מילואים של אוגדה 164, באתר המרכז למלחמת יום הכיפורים גל פרל פינקל, "ליצור שפה משותפת ולהביא לידי ביטוי את כל יסודות הקרב המשולב", הבלוג על הכוונת, ‏ 12 במאי 2013. יוסי פלד, זיכרונות ולקחים ממלחמת שלום הגליל, מערכות 413, יולי 2007, עמ' 52–53. חיים רביה, האלופים מחליפים כיסאות, חדשות, 21 בינואר 1986 גל פרל פינקל, חוזרים ללבנון, דרך הטלוויזיה, באתר זמן ישראל, 28 באפריל 2020. משה (צ'יקו) תמיר, "מלחמה ללא אות", הוצאת מערכות - משרד הביטחון, 2005, עמוד 23. יוסי פלד, "איש צבא" (כתבה: רונית ורדי), תל אביב: "ספרית מעריב", תשנ"ג-1993, עמוד 295. שרה ליבוביץ-דר, דילמת השבוי, באתר הארץ, 20 במאי 2003. גל פרל פינקל ואבירם רינג, מבצע חוק וסדר 30 שנה אחרי, מערכות 477, אפריל 2018. עמיר רפפורט, מחקו את הכפר, מחקו את רון ארד, באתר nrg‏, 19 ביולי 2008. גל פרל פינקל, בדרום מתקיימת דינמיקה של הסלמה, אבל בינתיים ישראל לא מנהלת אותה, באתר זמן ישראל, 3 בנובמבר 2019 יוסי פלד, איש צבא (כתבה: רונית ורדי), תל אביב: ספרית מעריב, תשנ"ג-1993, עמוד 356. קיטאל - מכרה לקלד"ש את אחזקותיה בליש, באתר גלובס, 31 במרץ 1998 אלעזר לוין, ‏חברת כוח אדם תשלם 15 דולר למ"ר בנתניה, באתר גלובס, 20 בדצמבר 2001 אמיר הלמר, נחושתן מבקשת מביהמ"ש להורות על סיום תפקידו של יוסי פלד כדירקטור מטעמה בתדיראן צריכה, באתר TheMarker‏, 18 בינואר 2004 אביבה קרול, ‏קצב צפוי לחזור לניהול חגיגות ה-50; מודעי מועמד ליו"ר העמותה הציבורית, באתר גלובס, 5 באוקטובר 1997 אביחי בקר, שילם את המחיר, הארץ, ‏ 16.02.2001, כפי שהועלה באתר פרש. עמיר רפפורט, גולנצ'יק, באתר nrg‏, 28 בינואר 2004 עתי"ם, יוסי פלד מונה לבחון טענות אנשי צד"ל, באתר הארץ, 30 בדצמבר 2002 אורי אס, פלד: להעניק אזרחות ישראלית לפליטי צד"ל, באתר הארץ, 23 בינואר 2003 שרון קדמי, דו"ח סופי על התאונה בבית יהושע: "הזנחה לאורך שנים ברכבת", באתר הארץ, 7 ביולי 2006 יוסי פלד - הליכוד, באתר גלובס, 11 בפברואר 2009 שירות YNET, ‏יוסי פלד הצטרף לליכוד: "נתניהו של היום - איש אחר", באתר גלובס, 11 באוקטובר 2006 רונן בודוני, יוסי פלד: הסכנה - שגרה הופכת לשאננות, באתר ynet, 13 במאי 2004 חגי הוברמן, אחד שיודע, באתר ערוץ 7, 10 במרץ 2011 לילך ויסמן, ‏הממשלה תאריך בשנה זכאות לשכר דירה ל-400 משפחות צד"ל, באתר גלובס, 25 באוקטובר 2009 השר פלד הגיש ליו"ר הכנסת את התפטרותו מהכנסת, אתר הכנסת, 13 בספטמבר 2012 אבי בר-אלי, מצנח הזהב והבונוס של יו"ר קצא"א יוסי פלד - שמעוררים סערה בממשלה, באתר TheMarker‏, 25 בינואר 2016 עמירם ברקת, ‏יוסי פלד מבקש להישאר בתפקידו כיו"ר חברת דוראד, באתר גלובס, 19 בינואר 2016 אביב לוי, ‏מצטרף לטרנד החם: כחלון ישמש דירקטור בחברת נדל"ן שמנייתה זינקה במאות אחוזים, באתר גלובס, 15 בנובמבר 2021 אלוף במיל' יוסי פלד: "צריך 'ליישר' את עזה. הקיום שלנו תלוי בזה", הידברות, 11 באוקטובר 2023 שמעון כהן, האלוף במיל' פלד לערוץ 7: "גבול נקי מחיזבאללה אפשרי, כי אין ברירה", באתר ערוץ 7, 16 בנובמבר 2023 נאמר בראיון עימו בתוכנית "רפי רשף אינטימי" 28 בספטמבר 2020 ערוץ 12 חיים אתגר, ‏האהבה החדשה של אביבה אבידן, באתר ‏מאקו‏, 26 באוקטובר 2011 יהונתן ליס ועידו אפרתי, אלוף במיל' יוסי פלד מאושפז במצב קשה לאחר שעבר התקף לב, באתר הארץ, 14 בספטמבר 2014